Koordinatės: 50°42′55″š. pl. 7°07′48″r. ilg.﻿ / ﻿50.715243°š. pl. 7.130082°r. ilg.﻿ / 50.715243; 7.130082

DHL|  
DHL būstinė Bonoje |
| Forma | Akcinė bendrovė |
| Pramonė | Logistika |
| Įkurta | San Franciskas, Jungtinės Amerikos Valstijos JAV (1969 m.) |
| Įkūrėjas (-ai) | Adrian DalseyRobert Lynn  Larry Hillblom |
| Centrinė būstinė | Bona, Vokietija Vokietija |
| Paslaugos | Tarptautinių siuntų skubus pristatymas |
| Pajamos | 14 mlrd. eurų (2016 m.)  |
| Darbuotojų | 360 tūkst. |
| Tinklalapis | dhl.de www.dhl.de |

**DHL International GmbH** – tarptautinių siuntų, kurjerių paslaugų ir transportavimo įmonė, pasaulinės logistikos rinkos lyderė, kartu su „Deutsche Post" priklausanti „Deutsche Post DHL" įmonių grupei, kuri yra jos pagrindinė akcininkė. Būstinė įsikūrusi Bonoje.

DHL – amerikiečių įkurta įmonė, vėliau tapusi Vokietijos logistikos bendrovės „Deutsche Post DHL" kurjerių paslaugų, siuntinių ir greitojo pašto padaliniu. „Deutsche Post DHL" yra didžiausia logistikos įmonė pasaulyje, veikianti daugiau nei 220 šalių ir teritorijų visame pasaulyje, visų pirma teikianti jūrų ir oro pašto paslaugas. Bendrovė per metus pristato daugiau kaip 1,3 milijardo siuntinių.

Dukterinės kompanijos:

* DHL Supply Chain — tiekimų valdymas
* DHL Global Mail — pašto paslaugos
* DHL Global Forwarding — oro ir jūrų pervežimai
* DHL Freight — sausumos kelių pervežimai

Istorija
--------

Bendrovė veiklą pradėjo 1969 m. JAV, pavadinta pagal jos kūrėjų – Adrian **D**alsey, Larry **H**illblom ir Robert **L**ynn – pavardžių pirmąsias raides. Bendrovė buvo įkurta, siekiant skubiai pristatyti dokumentus tarp San Francisko ir Honolulu, tačiau netrukus DHL išplėtė savo veiklą visame pasaulyje. Bendrovę pirmiausia domino pristatymai į užsienį ir tarpžemyninės operacijos, tačiau FedEx sėkmė paskatino jos pačios plėtrą JAV nuo 1983 m. DHL agresyviai plėtėsi, teikdama paslaugas tose šalyse, kurių dar nebuvo pasiekę konkurentai, įskaitant Sovietų Sąjungą, Rytų bloko šalis, Iraką, Iraną, KLR, Vietnamą ir KLDR. 

1998 m. „Deutsche Post" pradėjo DHL akcijų įsigijimą. Kontrolinį akcijų paketą ji turėjo 2001 m. o visas akcijas įsigijo iki 2002 m. gruodžio mėn. Tada bendrovė įtraukė DHL į savo „Express" padalinį, taip išplėsdama DHL prekės ženklo naudojimą kitose „Deutsche Post" įmonėse, verslo padaliniuose. Šiandien „DHL Express" dalijasi savo DHL prekės ženklu su tokiais verslo padaliniais kaip „DHL Global Forwarding" ir „DHL Supply Chain". 

* DHL pašto laivas (Olandija)DHL pašto laivas (Olandija)
* DHL krovinių sunkvežimis (Švedija)DHL krovinių sunkvežimis (Švedija)
* DHL Aero Expreso Boeing 757-200FDHL Aero Expreso Boeing 757-200F
* Jordan Grand Prix bolidas su DHL spalvomisJordan Grand Prix bolidas su DHL spalvomis
* DHL pašto dviratis (Vokietija)DHL pašto dviratis (Vokietija)

Išnašos
-------

1. ↑  Burns, Justin (8 March 2017). „Revenue falls, but earnings and operating profit up at DHL". *Air Cargo Week*. Azura International. Nuoroda tikrinta 27 March 2017.
2. 1 2  „Company Portrait". *DHL Company Portrait*. Nuoroda tikrinta 1 March 2019.
3. ↑  DHL/DPAG. „DHL Divisions". Suarchyvuotas originalas 2008-11-22. Nuoroda tikrinta 2008-11-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Deutsche Post DHL: Kunde statt Chaos - manager magazin - Unternehmen". *manager magazin*. 22 July 2010.
5. ↑  „Top 10 Unternehmen". 12 birželio 2013. Suarchyvuotas originalas 10 sausio 2012. Nuoroda tikrinta 1 lapkričio 2011.

Nuorodos
--------

|  |  |
| --- | --- |
|  | **Vikiteka: DHL** – vaizdinė ir garsinė medžiaga  |

* Oficiali svetainė
* *DHL*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003